《淮安过游汝弼兼柬石宗海屠元功主事》
明代·张弼

同志同年字亦同，朝朝聚首凤楼东。吴山涕泪三年别，淮海风波此日逢。

季子自嗟为客久，阮生何用哭途穷。尊前一笑皆青眼，又送天涯北去鸿。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。